Projekts

2016. gada Noteikumi Nr.

Rīgā (prot.Nr.  .§)

**Sprāgstvielu un spridzināšanas ietaišu drošuma noteikumi**

Izdoti saskaņā ar Civilām vajadzībām  
paredzētu sprāgstvielu aprites likuma  
6.panta trešo daļu, 7.1pantu, 8.pantu un 9.pantu,

likuma „Par atbilstības novērtēšanu”

7.panta otro daļu

**1. Vispārīgie jautājumi**

1. Noteikumi nosaka:
   1. sprāgstvielām un spridzināšanas ietaisēm izvirzāmās drošības pamatprasības;
   2. sprāgstvielu un spridzināšanas ietaišu marķēšanas un atbilstības novērtēšanas kārtību;
   3. ražotāja, tā pilnvarotā pārstāvja, importētāja un izplatītāja pienākumus;
   4. paziņotajām institūcijām izvirzāmās prasības;
   5. kārtību, kādā veicama tirgus uzraudzība, un institūcijas, kuras veic tirgus uzraudzību.
2. Šo noteikumu izpratnē:

2.1. atsaukšana – ikviens pasākums, kura mērķis ir panākt, ka tiek atdoti atpakaļ sprāgstvielas un spridzināšanas ietaises, kas ir piegādāti galalietotājam;

2.2. izņemšana no tirgus – ikviens pasākums, kura mērķis ir novērst piegādes ķēdē esošas sprāgstvielas un spridzināšanas ietaises piedāvāšanu tirgū;

1. Sprāgstvielas un spridzināšanas ietaises atļauts laist un piedāvāt tirgū tikai tad, ja tās atbilst sprāgstvielu un spridzināšanas ietaišu vispārīgajām drošības prasībām, kas noteiktas šo noteikumu 2.nodaļā un specifiskajām drošuma prasībām, kas noteiktas šo noteikumu 2.pielikumā (turpmāk – būtiskās drošuma prasības).
2. Sprāgstvielas un spridzināšanas ietaises, kas atbilst piemērojamo standartu vai to daļu prasībām, uz kuriem atsauces ir publicētas Eiropas Savienības Oficiālajā Vēstnesī, uzskata par atbilstošiem šo noteikumu noteiktajām būtiskajām drošuma prasībām, kuras aptver šie standarti vai arī to daļas. Nacionālā standartizācijas institūcija publicē savā tīmekļa vietnē sarakstu ar piemērojamajiem standartiem, kas adaptēti nacionālo standartu statusā.

**2. Sprāgstvielu** **un spridzināšanas ietaišu vispārīgās drošības prasības**

1. Visām sprāgstvielām un spridzināšanas ietaisēm jābūt konstruētām, izgatavotām un piegādātām tā, lai radītu iespējami mazāku apdraudējumu cilvēku dzīvībai un veselībai un lai novērstu kaitējumu īpašumam un videi paredzamos apstākļos, jo īpaši attiecībā uz drošības noteikumiem un standarta praksi līdz laikam, kad šī sprāgstviela vai spridzināšanas ietaise tiek izmantota.
2. Katrai sprāgstvielai un spridzināšanas ietaisei jāatbilst ražotāja norādītajiem darbības raksturlielumiem, lai nodrošinātu maksimālu drošību un uzticamību.
3. Katra sprāgstviela un spridzināšanas ietaise jākonstruē un jāražo tā, lai, izmantojot atbilstīgas metodes, to var izlietot tādā veidā, kas samazina ietekmi uz vidi.

**3. Ražotāja, tā pilnvarotā pārstāvja, importētāja un izplatītāja pienākumi**

1. Laižot sprāgstvielas un spridzināšanas ietaises tirgū, vai tās izmantojot savām vajadzībām, ražotājs nodrošina, ka tās ir projektētas un ražotas, ievērojot šajos noteikumos noteiktās sprāgstvielu un spridzināšanas ietaišu būtiskās drošuma prasības.
2. Sprāgstvielu un spridzināšanas ietaišu ražotājam ir šādi pienākumi:
   1. pirms sprāgstvielu un spridzināšanas ietaišu laišanas tirgū veikt sprāgstvielu un spridzināšanas ietaišu apdraudējumu analīzi, ko var radīt sprāgstvielas un spridzināšanas ietaises, un iespējamo saskarsmi ar šiem apdraudējumiem;
   2. izstrādāt tehnisko dokumentāciju saskaņā ar šo noteikumu prasībām (turpmāk – tehniskā dokumentācija) un veikt vienu no šo noteikumu 19.punktā paredzētajām sprāgstvielu un spridzināšanas ietaišu atbilstības novērtēšanas procedūrām;
   3. sagatavot šo noteikumu 110.punktā minēto Eiropas Savienības atbilstības deklarāciju (turpmāk – ES atbilstības deklarācija) un atbilstoši šo noteikumu 6.nodaļas prasībām marķēt sprāgstvielas un spridzināšanas ietaises ar CE atbilstības marķējumu, ja, veicot atbilstības novērtēšanas procedūru, ir gūta pārliecība par sprāgstvielas un spridzināšanas ietaises atbilstību būtiskajām drošuma prasībām;
   4. saglabāt tehnisko dokumentāciju un ES atbilstības deklarāciju 10 gadus pēc sprāgstvielu vai spridzināšanas ietaišu laišanas tirgū, lai tā būtu pieejama kontrolējošajai institūcijai;
   5. izveidot procedūras, lai sērijveida ražošanā nodrošinātu pastāvīgu sprāgstvielu un spridzināšanas ietaišu atbilstību, kā arī ņemt vērā sprāgstvielu un spridzināšanas ietaišu konstrukcijas vai īpašību izmaiņas un izmaiņas piemērojamos standartos, saskaņā ar kuriem deklarēta sprāgstvielu un spridzināšanas ietaišu atbilstība;
   6. nodrošināt, ka sprāgstvielām un spridzināšanas ietaisēm ir unikāla identifikācija atbilstoši šo noteikumu 7.nodaļai. Sprāgstvielām un spridzināšanas ietaisēm, uz kurām neattiecas šo noteikumu 7.nodaļa ražotājs:
      1. nodrošina, ka uz sprāgstvielām un spridzināšanas ietaisēm ir tipa, partijas vai sērijas, vai modeļa numurs vai cits identifikācijas elements vai, ja sprāgstvielu un spridzināšanas ietaišu izmērs vai veids to neatļauj, šī informācija ir sniegta uz iepakojuma vai dokumentā, kas pievienots sprāgstvielām un spridzināšanas ietaisēm;
      2. norādīt uz sprāgstvielām un spridzināšanas ietaisēm savu nosaukumu (firmu) vai reģistrēto preču zīmi un adresi, kur ar ražotāju ir iespējams sazināties, vai, ja tas nav iespējams, to norāda uz iepakojuma vai dokumentā, kas pievienots sprāgstvielām un spridzināšanas ietaisēm;
   7. nodrošināt, ka sprāgstvielām un spridzināšanas ietaisēm ir pievienota lietošanas pamācība un brīdinājumi valsts valodā;
   8. ja ražotājs uzskata vai tam ir iemesls uzskatīt, ka sprāgstvielas vai spridzināšanas ietaises, kurus tas ir laidis tirgū, neatbilst šo noteikumu prasībām, nekavējoties veikt nepieciešamās korektīvās darbības, lai panāktu sprāgstvielu un spridzināšanas ietaišu atbilstību un ja nepieciešams, lai sprāgstvielas un spridzināšanas ietaises izņemtu no tirgus vai atsauktu tās. Ja sprāgstvielas vai spridzināšanas ietaises rada risku, nekavējoties par to informēt kontrolējošo institūciju, norādot detalizētu informāciju par neatbilstību un visiem veiktajiem pasākumiem, lai neatbilstību novērstu;
   9. pēc kontrolējošās institūcijas pieprasījuma sniegt visu nepieciešamo informāciju un dokumentāciju kontrolējošajai institūcijai valsts valodā, lai pierādītu sprāgstvielu un spridzināšanas ietaišu atbilstību;
   10. pēc kontrolējošās institūcijas pieprasījuma sadarboties ar kontrolējošo institūciju jebkādos pasākumos, lai novērstu tirgū laisto sprāgstvielu un spridzināšanas ietaišu radīto risku.
3. Ražotājs ar rakstisku pilnvaru var iecelt pilnvarotu pārstāvi. Pilnvarā nav iekļaujams šo noteikumu 8.punktā minētais ražotāja pienākums un tehniskās dokumentācijas izstrāde.
4. Pilnvarotais pārstāvis veic vismaz šādus ražotāja pilnvarā noteiktos uzdevumus:
   1. saglabāt tehnisko dokumentāciju un ES atbilstības deklarāciju 10 gadus pēc sprāgstvielu un spridzināšanas ietaišu laišanas tirgū, lai tā būtu pieejama kontrolējošajai institūcijai;
   2. pēc kontrolējošās institūcijas pieprasījuma sniegt visu nepieciešamo informāciju un dokumentāciju kontrolējošajai institūcijai valsts valodā, lai pierādītu sprāgstvielu un spridzināšanas ietaišu atbilstību;
   3. pēc kontrolējošās institūcijas pieprasījuma sadarboties ar kontrolējošo institūciju jebkādos pasākumos, lai novērstu to sprāgstvielu un spridzināšanas ietaišu radīto risku, uz kurām attiecas izsniegtā pilnvara.
5. Importētāja pienākums laist tirgū tikai šo noteikumu prasībām atbilstošas sprāgstvielas un spridzināšanas ietaises.
6. Importētājam ir šādi pienākumi:
   1. nodrošināt, ka pirms sprāgstvielu un spridzināšanas ietaišu laišanas tirgū, ražotājs ir veicis atbilstošu sprāgstvielu un spridzināšanas ietaišu atbilstības novērtēšanas procedūru;
   2. nodrošināt, ka pirms sprāgstvielu un spridzināšanas ietaišu laišanas tirgū, ražotājs ir izstrādājis tehnisko dokumentāciju, ka sprāgstvielām un spridzināšanas ietaisēm ir CE atbilstības marķējums, ka ir pievienoti šajos noteikumos minētie dokumenti un ka ražotājs ir izpildījis šo noteikumu 9.6.apakšpunktā minētās prasības;
   3. ja importētājs uzskata vai tam ir iemesls uzskatīt, ka sprāgstvielas vai spridzināšanas ietaises neatbilst būtiskajām drošuma prasībām, tas sprāgstvielas un spridzināšanas ietaises nelaiž tirgū līdz brīdim, kamēr nav panākta sprāgstvielu un spridzināšanas ietaišu atbilstība. Ja sprāgstvielas vai spridzināšanas ietaises rada risku, importētājs par to informē ražotāju un kontrolējošo institūciju;
   4. norādīt uz sprāgstvielām un spridzināšanas ietaisēm savu nosaukumu (firmu) vai reģistrēto preču zīmi un adresi, kur ar to var sazināties, vai, ja tas nav iespējams, to norāda uz iepakojuma vai dokumentā, kas pievienots sprāgstvielām un spridzināšanas ietaisēm;
   5. nodrošināt, ka sprāgstvielām un spridzināšanas ietaisēm ir pievienota lietošanas pamācība un brīdinājumi valsts valodā;
   6. nodrošināt, ka laikā, kad tas ir atbildīgs par sprāgstvielām un spridzināšanas ietaisēm, to uzglabāšanas un pārvadāšanas apstākļi negatīvi neietekmē tās atbilstību būtiskajām drošuma prasībām;
   7. ja importētājs uzskata, vai tam ir iemesls uzskatīt, ka sprāgstvielas vai spridzināšanas ietaises, kurus tas ir laidis tirgū, neatbilst šo noteikumu prasībām, nekavējoties veikt korektīvās darbības, kas nepieciešamas, lai panāktu sprāgstvielu un spridzināšanas ietaišu atbilstību un ja nepieciešams, lai sprāgstvielas izņemtu no tirgus, vai atsauktu tās. Ja sprāgstvielas vai spridzināšanas ietaises rada risku, nekavējoties par to informēt kontrolējošo institūciju, norādot detalizētu informāciju par neatbilstību un visiem veiktajiem pasākumiem, lai to novērstu;
   8. 10 gadus pēc sprāgstvielu un spridzināšanas ietaišu laišanas tirgū glabāt sprāgstvielu un spridzināšanas ietaišu ES atbilstības deklarācijas kopiju, lai tā būtu pieejama kontrolējošajai institūcijai, un pēc kontrolējošās institūcijas pieprasījuma nodrošināt tai tehniskās dokumentācijas pieejamību;
   9. pēc kontrolējošās institūcijas pieprasījuma, sniegt visu nepieciešamo informāciju un dokumentāciju kontrolējošajai institūcijai valsts valodā, lai pierādītu tirgū laisto sprāgstvielu un spridzināšanas ietaišu atbilstību, kā arī sadarboties ar to jebkādos pasākumos, kas veikti, lai novērstu sprāgstvielu un spridzināšanas ietaišu radīto risku.
7. Piedāvājot sprāgstvielas un spridzināšanas ietaises tirgū, izplatītāji rīkojas ar atbilstošu rūpību, lai ievērotu sprāgstvielu un spridzināšanas ietaišu būtiskās drošuma prasības.
8. Izplatītājam ir šādi pienākumi:
   1. pirms sprāgstvielas un spridzināšanas ietaises tiek piedāvātas tirgū, pārliecināties, ka sprāgstvielas un spridzināšanas ietaises ir marķētas ar CE atbilstības marķējumu, un tām ir pievienoti šajos noteikumos norādītie dokumenti, lietošanas pamācība un brīdinājumi valsts valodā, un ka ražotājs ir ievērojis šo noteikumu 9.6.apakšpunktā minētās prasības, bet importētājs ir ievērojis šo noteikumu 13.4.apakšpunktā minētās prasības;
   2. ja izplatītājs uzskata vai tam ir pamatots iemesls uzskatīt, ka sprāgstvielas vai spridzināšanas ietaises neatbilst būtiskajām drošuma prasībām, tas nepiedāvā sprāgstvielas un spridzināšanas ietaises tirgū, kamēr nav panākta sprāgstvielu un spridzināšanas ietaišu atbilstība. Ja sprāgstvielas vai spridzināšanas ietaises rada risku, izplatītājs par to informē ražotāju vai importētāju, kā arī kontrolējošo institūciju;
   3. nodrošināt, ka laikā, kad tas ir atbildīgs par sprāgstvielām un spridzināšanas ietaisēm, to uzglabāšanas un pārvadāšanas apstākļi negatīvi neietekmē sprāgstvielu un spridzināšanas ietaišu atbilstību būtiskajām drošuma prasībām;
   4. ja izplatītājs uzskata, vai tam ir iemesls uzskatīt, ka sprāgstvielas vai spridzināšanas ietaises, kurus tas ir piedāvājis tirgū, neatbilst šo noteikumu prasībām, nodrošināt, ka tiek veiktas korektīvās darbības, kas nepieciešamas, lai panāktu sprāgstvielu un spridzināšanas ietaišu atbilstību un ja nepieciešams, lai sprāgstvielas un spridzināšanas ietaises izņemtu no tirgus, vai atsauktu tās. Ja sprāgstvielas vai spridzināšanas ietaises rada risku, nekavējoties par to informēt kontrolējošo institūciju, norādot detalizētu informāciju par neatbilstību un visiem veiktajiem pasākumiem, lai to novērstu;
   5. pēc kontrolējošās institūcijas pieprasījuma sadarboties ar kontrolējošo institūciju jebkādos pasākumos, lai novērstu tirgū piedāvāto sprāgstvielu un spridzināšanas ietaišu radīto risku, tai skaitā sniegt kontrolējošajai institūcijai visu nepieciešamo informāciju un dokumentāciju, lai pierādītu sprāgstvielu un spridzināšanas ietaišu atbilstību šo noteikumu prasībām.
9. Šo noteikumu izpratnē importētāju vai izplatītāju uzskata par ražotāju un tam ir šo noteikumu 8. un 9.punktā minētie ražotāja pienākumi, ja tas sprāgstvielas un spridzināšanas ietaises laiž tirgū ar savu vārdu, vai preču zīmi vai izmaina tirgū laisto sprāgstvielas un spridzināšanas ietaises tā, ka tas var ietekmēt sprāgstvielu un spridzināšanas ietaišu atbilstību būtiskajām drošuma prasībām.
10. Par sprāgstvielām un spridzināšanas ietaisēm, uz kurām neattiecas šo noteikumu 7.nodaļā noteiktā sprāgstvielu un spridzināšanas ietaišu unikālas identificēšanas un izsekojamības sistēma, komersanti pēc kontrolējošās institūcijas pieprasījuma norāda šādu informāciju:
    1. visus komersantus, kuri tiem piegādājuši sprāgstvielas un spridzināšanas ietaises;
    2. visus komersantus, kuriem tie piegādājuši sprāgstvielas un spridzināšanas ietaises.
11. Komersanti nodrošina pieejamību šo noteikumu 17.punktā minētajai informācijai 10 gadus pēc tam, kad tiem piegādātas sprāgstvielas un spridzināšanas ietaises, un 10 gadus pēc tam, kad tie ir piegādājuši sprāgstvielas un spridzināšanas ietaises.

**4. Atbilstības novērtēšanas kārtība**

1. Lai pierādītu sprāgstvielu un spridzināšanas ietaišu atbilstību būtiskajām drošuma prasībām, pirms sprāgstvielu un spridzināšanas ietaišu laišanas tirgū ražotājs veic vienu no šādām atbilstības novērtēšanas procedūrām:
   1. Eiropas Savienības tipa pārbaudi (turpmāk – ES tipa pārbaude) (B modulis) un pēc ražotāja izvēles vienu no turpmāk norādītā:
      1. atbilstība tipam, pamatojoties uz iekšējo ražošanas kontroli un uzraudzītām paraugu pārbaudēm pēc nejauši izvēlētiem intervāliem (C2 modulis);
      2. atbilstība tipam, pamatojoties uz ražošanas procesa kvalitātes nodrošināšanu (D modulis);
      3. atbilstība tipam, pamatojoties uz produkta kvalitātes nodrošināšanu (E modulis);
      4. atbilstība tipam, pamatojoties uz produkta verificēšanu (F modulis);
   2. atbilstība, pamatojoties uz vienības verificēšanu (G modulis).

**4.1. ES tipa pārbaudi (B modulis)**

1. ES tipa pārbaude ir atbilstības novērtēšanas procedūras daļa, ar kuru paziņotā institūcija pārbauda sprāgstvielas un spridzināšanas ietaises tehnisko projektu, kā arī pārliecinās un apstiprina, ka šīs sprāgstvielas un spridzināšanas ietaises tehniskais projekts atbilst tām šo noteikumu prasībām, kuras uz to attiecas.
2. ES tipa pārbaudi veic kā sprāgstvielas un spridzināšanas ietaises tehniskā projekta novērtējumu, pārbaudot 22.3.apakšpunktā minēto tehnisko dokumentāciju un pierādījumus, kas apstiprina, ka tehniskais projekts nodrošina sprāgstvielu un spridzināšanas ietaišu atbilstību būtiskajām drošuma prasībām, kā arī pārbaudot atbilstoši tehniskajam projektam sprāgstvielas un spridzināšanas ietaises paraugus.
3. Ražotājs iesniedz ES tipa pārbaudes pieteikumu vienai paziņotajai institūcijai pēc savas izvēles. Pieteikumā ietver:
   1. ražotāja nosaukumu un adresi un, ja pieteikumu iesniedz pilnvarotais pārstāvis, arī šā pārstāvja nosaukumu un adresi;
   2. rakstisku paziņojumu, ka tāds pats pieteikums nav iesniegts nevienai citai paziņotajai institūcijai;
   3. tehnisko dokumentāciju. Tehniskajā dokumentācijā ietver apdraudējumu analīzi un novērtējumu, norāda piemērojamās prasības, kā arī sprāgstvielas un spridzināšanas ietaises atbilstības novērtēšanai nepieciešamos datus par sprāgstvielas un spridzināšanas ietaises konstrukciju, ražošanu un tā darbību. Tehniskajā dokumentācijā iekļauj vismaz šādu informāciju:
      1. vispārīgs sprāgstvielas un spridzināšanas ietaises apraksts;
      2. skiču projekts, rasējumi un detaļu, montāžas mezglu, strāvas slēgumu u. tml. shēmas;
      3. apraksti un paskaidrojumi, kas vajadzīgi minēto rasējumu un shēmu, kā arī sprāgstvielas un spridzināšanas ietaises darbības izpratnei;
      4. to pilnībā vai daļēji izmantoto piemērojamo standartu saraksts un, ja piemērojamie standarti nav izmantoti, to risinājumu apraksti, kas pieņemti, lai sprāgstviela un spridzināšanas ietaise atbilstu būtiskajām drošuma prasībām, tostarp citu attiecīgo piemēroto tehnisko specifikāciju saraksts. Ja piemērojamie standarti ir izmantoti daļēji, tehniskajā dokumentācijā norāda izmantotās standartu daļas;
      5. veikto projekta aprēķinu, veikto pārbaužu u. tml. rezultāti;
      6. testēšanas ziņojumi;
   4. reprezentatīvus sprāgstvielas un spridzināšanas ietaises paraugus. Paziņotā institūcija var pieprasīt papildu paraugus, ja tie vajadzīgi, lai veiktu papildu testus;
   5. pierādījumus, kas apstiprina tehniskā projekta risinājuma atbilstību būtiskajām drošuma prasībām. Šajos pierādījumos norāda visus izmantotos dokumentus, jo īpaši, ja nav pilnībā piemēroti attiecīgie piemērojamie standarti. Pierādījumos vajadzības gadījumā iekļauj tādu testu rezultātus, kurus saskaņā ar citām attiecīgām tehniskajām specifikācijām ir veikusi ražotāja attiecīgā laboratorija vai cita testēšanas laboratorija ražotāja vārdā un uz ražotāja atbildību.
4. Paziņotā institūcija, veicot sprāgstvielas un spridzināšanas ietaises ES tipa pārbaudi:
   1. pārbauda tehnisko dokumentāciju un šo noteikumu 22.5.apakšpunktā minētos pierādījumus, lai novērtētu sprāgstvielas un spridzināšanas ietaises tehniskā projekta atbilstību būtiskajām drošuma prasībām;
   2. attiecībā uz sprāgstvielas un spridzināšanas ietaises paraugu:
      1. pārliecinās, ka paraugs ir ražots saskaņā ar tehnisko dokumentāciju, un identificē tos elementus, kas izstrādāti saskaņā ar attiecīgo piemērojamo standartu izmantotajiem noteikumiem, kā arī elementus, kas izstrādāti atbilstīgi citām attiecīgajām tehniskajām specifikācijām;
      2. veic atbilstīgas pārbaudes vai testus vai nodrošina to veikšanu, lai pārbaudītu, vai gadījumos, kad ražotājs izvēlējies izmantot risinājumus attiecīgajos piemērojamajos standartos, tie piemēroti pareizi;
      3. vienojas ar pieteikuma iesniedzēju par vietu, kur tiks veiktas pārbaudes un testi.
5. Paziņotā institūcija sagatavo novērtējuma ziņojumu, kurā norāda pasākumus, kas veikti saskaņā ar šo noteikumu 23.punktu, un šo pasākumu rezultātus. Neskarot savus šajos noteikumos noteiktos pienākumus pret Ekonomikas ministriju, paziņotā institūcija tikai ar pieteikuma iesniedzēja piekrišanu pilnīgi vai daļēji izpauž novērtējuma ziņojuma saturu.
6. Ja pārbaudītais sprāgstvielas un spridzināšanas ietaises tips atbilst konkrētajai sprāgstvielai un spridzināšanas ietaisei noteiktajām būtiskajām drošuma prasībām, paziņotā institūcija izsniedz ražotājam ES tipa pārbaudes sertifikātu.
7. ES tipa pārbaudes sertifikātā un tā pielikumos ir visa attiecīgā informācija, kas ļauj novērtēt izgatavoto sprāgstvielu un spridzināšanas ietaišu atbilstību pārbaudītajam tipam un veikt pārbaudi lietošanas laikā. ES tipa pārbaudes sertifikātā iekļauj:
   1. ražotāja nosaukumu un adresi;
   2. pārbaudes secinājumus;
   3. sertifikāta derīguma nosacījumus (ja tādi ir);
   4. datus, kas nepieciešami apstiprinātā tipa identifikācijai.
8. Ja pārbaudītais sprāgstvielas un spridzināšanas ietaises tips neatbilst būtiskajām drošuma prasībām, paziņotā institūcija neizsniedz ES tipa pārbaudes sertifikātu un informē pieteikuma iesniedzēju par neizsniegšanas iemesliem, norādot to detalizētu pamatojumu.
9. Paziņotā institūcija seko līdzi piemērojamo standartu izmaiņām un nosaka, vai veikto izmaiņu dēļ ir nepieciešams veikt detalizētu sprāgstvielas un spridzināšanas ietaises pārbaudi. Ja šāda pārbaude ir nepieciešama, paziņotā institūcija par to informē ražotāju, kuram ir izsniegts attiecīgais ES tipa pārbaudes sertifikāts.
10. Ražotājs informē paziņoto institūciju par visām apstiprinātā tipa izmaiņām, kas var ietekmēt sprāgstvielas un spridzināšanas ietaises atbilstību būtiskajām drošuma prasībām vai ES tipa pārbaudes sertifikāta derīguma nosacījumus. Paziņotā institūcija izsniedz papildu apstiprinājumu, ko pievieno kā papildinājumu sākotnējam ES tipa pārbaudes sertifikātam.
11. Paziņotā institūcija reizi pusgadā vai pēc pieprasījuma informē Ekonomikas ministriju par ES tipa pārbaudes sertifikātiem un jebkuriem to papildinājumiem, kurus tā ir izsniegusi vai atsaukusi un iesniedz tādu sertifikātu un to papildinājumu sarakstu, kuri ir noraidīti vai kuru darbība ir pārtraukta vai citādi ierobežota.
12. Eiropas Komisija, dalībvalstis un pārējās paziņotās institūcijas, iesniedzot pieprasījumu paziņotajā institūcijā, var saņemt ES tipa pārbaudes sertifikātu un to papildinājumu kopijas.
13. Pēc pieprasījuma Eiropas Komisija un dalībvalstis var saņemt tehniskās dokumentācijas un paziņotās institūcijas veikto pārbaužu, verifikāciju un testu rezultātu kopijas.
14. Ražotājs glabā ES tipa pārbaudes sertifikāta, tā pielikumu un papildinājumu kopiju kopā ar tehnisko dokumentāciju pieejamas kontrolējošo institūciju vajadzībām 10 gadus pēc sprāgstvielas un spridzināšanas ietaises laišanas tirgū.
15. Ražotāja pilnvarotais pārstāvis var iesniegt šo noteikumu 22. punktā minēto pieteikumu un pildīt ražotāja pienākumus, kas minēti šo noteikumu 29. un 33. punktā, ražotāja uzdevumā un atbildībā, ja tie ir norādīti pilnvarā.

**4.2. Atbilstība tipam, pamatojoties uz iekšējo ražošanas kontroli un uzraudzītām paraugu pārbaudēm pēc nejauši izvēlētiem intervāliem**

**(C2 modulis)**

1. Atbilstība tipam, pamatojoties uz ražošanas iekšējo kontroli un uzraudzītām paraugu pārbaudēm pēc nejauši izvēlētiem intervāliem, ir atbilstības novērtēšanas procedūras daļa, ar kuru ražotājs nodrošina šo noteikumu 36.-40. punktā noteikto pasākumu izpildi, kā arī nodrošina, ka attiecīgās sprāgstvielas un spridzināšanas ietaises atbilst tipam, kas aprakstīts ES tipa pārbaudes sertifikātā, un būtiskajām drošuma prasībām.
2. Ražotājs veic visus vajadzīgos pasākumus, lai ražošanas process un tā pārraudzība nodrošinātu ražotās sprāgstvielas un spridzināšanas ietaises atbilstību ES tipa pārbaudes sertifikātā aprakstītajam tipam un būtiskajām drošuma prasībām.
3. Ražotāja izraudzīta paziņotā institūcija pēc šīs institūcijas noteiktiem nejauši izvēlētiem intervāliem veic pārbaudes vai nodrošina to veikšanu, lai pārliecinātos par sprāgstvielas un spridzināšanas ietaises iekšējo pārbaužu kvalitāti, ņemot vērā sprāgstvielas un spridzināšanas ietaises tehnoloģisko sarežģītību un ražošanas apjomu.
4. Paziņotā institūcija pārbauda sprāgstvielas un spridzināšanas ietaises paraugus, ko paziņotā institūcija ir ņēmusi ražošanas vietā pirms laišanas tirgū, kā arī veic attiecīgus testus, kas norādīti piemērojamajos standartos, un līdzvērtīgus testus (ja tādi ir nepieciešami), kas noteikti citās attiecīgās tehniskajās specifikācijās, lai pārbaudītu sprāgstvielas un spridzināšanas ietaises atbilstību ES tipa pārbaudes sertifikātā aprakstītajam tipam un attiecīgajām būtiskajām drošuma prasībām.
5. Piemērojamās paraugu ņemšanas procedūras nolūks ir noteikt, vai konkrētais sprāgstvielas un spridzināšanas ietaises izgatavošanas process nodrošina sprāgstvielas un spridzināšanas ietaises atbilstību būtiskajām drošuma prasībām.
6. Ražotājs uz paziņotās institūcijas atbildību izgatavošanas procesā uzliek paziņotās institūcijas identifikācijas numuru.
7. Ražotāja pienākumus, kas minēti šo noteikumu 9.3.apakšpunktā, viņa uzdevumā un atbildībā var pildīt pilnvarotais pārstāvis ar noteikumu, ka tie ir norādīti pilnvarā.

**4.3. Atbilstība tipam, pamatojoties uz ražošanas procesa kvalitātes nodrošināšanu (D modulis)**

1. Atbilstība tipam, pamatojoties uz kvalitātes nodrošināšanu ražošanas procesā, ir atbilstības novērtēšanas procedūras daļa, ar kuru ražotājs izpilda šo noteikumu 43.punktā noteikto pienākumu, kā arī nodrošina, ka attiecīgās sprāgstvielas un spridzināšanas ietaises atbilst ES tipa pārbaudes sertifikātā aprakstītajam tipam, un būtiskajām drošuma prasībām.
2. Ražotājs izmanto apstiprinātu kvalitātes nodrošināšanas sistēmu attiecīgo sprāgstvielu un spridzināšanas ietaišu izgatavošanai, galīgajai pārbaudei un testēšanai atbilstoši šajā nodaļā noteiktajām prasībām.
3. Ražotājs iesniedz paša izvēlētai paziņotajai institūcijai pieteikumu novērtēt attiecīgo sprāgstvielu un spridzināšanas ietaišu kvalitātes nodrošināšanas sistēmu. Ražotājs pieteikumā ietver:
   1. ražotāja nosaukumu un adresi un, ja pieteikumu iesniedz pilnvarotais pārstāvis, arī šā pārstāvja nosaukumu un adresi;
   2. rakstisku paziņojumu, ka tāds pats pieteikums nav iesniegts nevienai citai paziņotajai institūcijai;
   3. visu atbilstīgo informāciju par paredzēto sprāgstvielas un spridzināšanas ietaises kategoriju;
   4. kvalitātes nodrošināšanas sistēmas dokumentāciju;
   5. tehnisko dokumentāciju, kas attiecas uz apstiprināto tipu, un ES tipa pārbaudes sertifikāta kopiju.
4. Kvalitātes nodrošināšanas sistēma nodrošina, ka sprāgstvielas un spridzināšanas ietaises atbilst tipam, kas aprakstīts ES tipa pārbaudes sertifikātā, un būtiskajām drošuma prasībām.
5. Visus ražotāja pieņemtos nosacījumus sistemātiski un pienācīgi rakstiski dokumentē, norādot veiktos pasākumus, pieņemtās procedūras un instrukcijas. Kvalitātes nodrošināšanas sistēmas dokumentācija ļauj konsekventi interpretēt kvalitātes programmas, plānus, rokasgrāmatas un dokumentāciju. Kvalitātes nodrošināšanas sistēmas dokumentācijā atbilstīgi apraksta:
   1. kvalitātes mērķus un organizatorisko struktūru, vadības pienākumus un pilnvaras attiecībā uz produktu kvalitāti;
   2. attiecīgās ražošanas, kvalitātes kontroles un kvalitātes nodrošināšanas metodes, procesus, kā arī izmantojamās sistemātiskās darbības;
   3. pārbaudes un testus, ko veic pirms ražošanas procesa, tā laikā un pēc tā pabeigšanas, kā arī biežumu, kādā tos veic;
   4. datus par kvalitāti (piemēram, pārbaudes ziņojumus un testēšanas datus, kalibrēšanas datus, ziņojumus par attiecīgā personāla kvalifikāciju);
   5. līdzekļus nepieciešamās produkta kvalitātes sasniegšanas uzraudzībai un kvalitātes nodrošināšanas sistēmas efektīvai darbībai.
6. Paziņotā institūcija novērtē kvalitātes nodrošināšanas sistēmu, lai noteiktu, vai tā atbilst šo noteikumu 45. un 46.punktā minētajām prasībām. Kvalitātes sistēmas elementi uzskatāmi par atbilstošiem šo noteikumu 46.punktā minētajām prasībām, ja tie atbilst attiecīgo piemērojamo standartu prasībām.
7. Revīziju veic paziņotās institūcijas revīzijas grupa, kuras sastāvā vismaz vienam dalībniekam papildus pieredzei kvalitātes nodrošināšanas sistēmās ir pieredze sprāgstvielu un spridzināšanas ietaišu izstrādājumu jomā un sprāgstvielu un spridzināšanas ietaišu tehnoloģijas novērtēšanā, kā arī zināšanām par piemērojamajām šo noteikumu prasībām. Revīzija ietver novērtēšanas apmeklējumu ražotāja telpās. Revīzijas grupa izskata šo noteikumu 44.5.apakšpunktā minēto tehnisko dokumentāciju, lai pārliecinātos par ražotāja spēju noteikt attiecīgās šo noteikumu prasības un veikt nepieciešamās pārbaudes ar nolūku nodrošināt sprāgstvielas un spridzināšanas ietaises atbilstību būtiskajām drošuma prasībām.
8. Paziņotā institūcija par novērtējuma lēmumu informē ražotāju, norādot revīzijas secinājumus un novērtējuma lēmuma pamatojumu.
9. Ražotājs apņemas veikt visus pasākumus, kas izriet no šajā nodaļā minētās kvalitātes sistēmas, kā arī nodrošināt tās atbilstošu un efektīvu darbu.
10. Ražotājs pastāvīgi informē paziņoto institūciju, kas apstiprinājusi kvalitātes nodrošināšanas sistēmu, par visām paredzētajām izmaiņām kvalitātes nodrošināšanas sistēmā.
11. Paziņotā institūcija novērtē visas ierosinātās izmaiņas un nolemj, vai grozītā kvalitātes nodrošināšanas sistēma atbilst šo noteikumu 45. un 46.punktā minētajām prasībām, vai ir nepieciešams jauns novērtējums. Paziņotā institūcija informē ražotāju par lēmumu, norādot pārbaudes secinājumus un novērtējuma lēmuma pamatojumu.
12. Sprāgstvielu un spridzināšanas ietaišu ražošanas kvalitātes nodrošināšanas sistēmas uzraudzību nodrošina paziņotā institūcija. Uzraudzības mērķis ir gūt pārliecību, ka ražotājs pastāvīgi un atbilstoši pilda pienākumus, kas saistīti ar apstiprināto sprāgstvielu un spridzināšanas ietaišu ražošanas kvalitātes nodrošināšanas sistēmu.
13. Ražotājs nodrošina paziņotās institūcijas pārstāvjiem pieeju ražošanas, pārbaužu, testēšanas un noliktavu telpām, kā arī sniedz visu nepieciešamo informāciju, tai skaitā kvalitātes nodrošināšanas sistēmas dokumentāciju un kvalitātes dokumentāciju (piemēram, pārbaudes ziņojumus un testēšanas datus, kalibrēšanas datus, ziņojumus par attiecīgā personāla kvalifikāciju).
14. Paziņotā institūcija periodiski veic revīzijas, lai pārliecinātos, ka ražotājs uztur un piemēro kvalitātes nodrošināšanas sistēmu, un iesniedz ražotājam revīzijas ziņojumu.
15. Paziņotās institūcijas pārstāvji ir tiesīgi bez brīdinājuma ierasties pie ražotāja un veikt paraugus testus vai nodrošināt to veikšanu, lai pārliecinātos, ka kvalitātes nodrošināšanas sistēma darbojas pareizi. Paziņotā institūcija iesniedz ražotājam apmeklējuma ziņojumu un, ja ir veikti testi, tad arī testēšanas ziņojumu.
16. Ražotājs ne mazāk kā 10 gadus pēc sprāgstvielas un spridzināšanas ietaises laišanas tirgū, glabā pieejamu kontrolējošajām institūcijām šo noteikumu 44. un 51.punktā minēto informāciju un dokumentāciju, kā arī paziņotās institūcijas lēmumus un ziņojumus, kas minēti šo noteikumu 52., 55. un 56.punktā.
17. Paziņotā institūcija informē Ekonomikas ministriju par visiem izsniegtajiem vai atsauktajiem kvalitātes nodrošināšanas sistēmas apstiprinājumiem un periodiski vai pēc pieprasījuma dara pieejamu Ekonomikas ministrijai tādu kvalitātes nodrošināšanas sistēmu apstiprinājumu sarakstu, kuri ir noraidīti, kuru darbība ir apturēta vai citādi ierobežota.
18. Katra paziņotā institūcija informē pārējās paziņotās institūcijas par tiem kvalitātes nodrošināšanas sistēmas apstiprinājumiem, kurus tā ir atteikusi, apturējusi, anulējusi vai citādi ierobežojusi, un pēc pieprasījuma arī par tiem kvalitātes nodrošināšanas sistēmas apstiprinājumiem, kurus tā ir izdevusi.
19. Ražotāja pilnvarotais pārstāvis var iesniegt šo noteikumu 44. punktā minēto pieteikumu un pildīt ražotāja pienākumus, kas minēti šo noteikumu 9.3.apakšpunktā, kā arī šo noteikumu 51. un 57. punktā, ražotāja uzdevumā un atbildībā, ja tie ir norādīti pilnvarā.

**4.4. Atbilstība tipam, pamatojoties uz produkta kvalitātes nodrošināšanu**

**(E modulis)**

1. Atbilstība tipam, pamatojoties uz produkta kvalitātes nodrošināšanu, ir tā atbilstības novērtēšanas procedūras daļa, ar kuru ražotājs izpilda šo noteikumu 62.punktā noteikto pienākumu, kā arī nodrošina, ka attiecīgās sprāgstvielas un spridzināšanas ietaises atbilst ES tipa pārbaudes sertifikātā aprakstītajam tipam un būtiskajām drošuma prasībām.
2. Ražotājs izmanto apstiprinātu kvalitātes nodrošināšanas sistēmu attiecīgo sprāgstvielu un spridzināšanas ietaišu ražošanā, galīgajās produktu pārbaudēs un testos atbilstoši šajā nodaļā noteiktajām prasībām.
3. Ražotājs iesniedz paša izvēlētai paziņotai institūcijai pieteikumu novērtēt attiecīgo sprāgstvielu un spridzināšanas ietaišu kvalitātes nodrošināšanas sistēmu. Ražotājs pieteikumā ietver šādu informāciju:
   1. ražotāja nosaukumu un adresi un, ja pieteikumu iesniedz pilnvarotais pārstāvis, arī šā pārstāvja nosaukumu un adresi;
   2. rakstisku paziņojumu, ka tāds pats pieteikums nav iesniegts nevienai citai paziņotajai institūcijai;
   3. visu atbilstīgo informāciju, kas skar paredzēto sprāgstvielas un spridzināšanas ietaises kategoriju;
   4. kvalitātes nodrošināšanas sistēmas dokumentāciju;
   5. tehnisko dokumentāciju, kas attiecas uz apstiprināto tipu, un ES tipa pārbaudes sertifikāta kopiju.
4. Kvalitātes nodrošināšanas sistēma nodrošina sprāgstvielu un spridzināšanas ietaišu atbilstību ES tipa pārbaudes sertifikātā aprakstītajam tipam un būtiskajām drošuma prasībām.
5. Visus ražotāja pieņemtos elementus, prasības un nosacījumus sistemātiski un pienācīgi rakstiski dokumentē, norādot veiktos pasākumus, pieņemtās procedūras un instrukcijas. Kvalitātes nodrošināšanas sistēmas dokumentācija ļauj konsekventi interpretēt kvalitātes programmas, plānus, rokasgrāmatas un dokumentāciju. Kvalitātes nodrošināšanas sistēmas dokumentācija atbilstīgi apraksta:
   1. kvalitātes nodrošināšanas mērķus un vadības organizatorisko struktūru, pienākumus un pilnvaras attiecībā uz produktu kvalitāti;
   2. pārbaudes un testus, kas tiek veikti pēc ražošanas;
   3. kvalitātes dokumentāciju (piemēram, pārbaudes ziņojumus un testēšanas datus, kalibrēšanas datus, ziņojumus par attiecīgā personāla kvalifikāciju);
   4. līdzekļus kvalitātes nodrošināšanas sistēmas darbības efektivitātes uzraudzībai.
6. Paziņotā institūcija novērtē kvalitātes nodrošināšanas sistēmu, lai noteiktu, vai tā atbilst šo noteikumu 64. un 65.punktā minētajām prasībām. Kvalitātes sistēmas elementi uzskatāmi par atbilstošiem šo noteikumu 65.punktā minētajām prasībām, ja tie atbilst attiecīgo piemērojamo standartu prasībām.
7. Revīziju veic paziņotās institūcijas revīzijas grupa, kuras sastāvā vismaz vienam dalībniekam papildus pieredzei kvalitātes nodrošināšanas sistēmās ir pieredze sprāgstvielu un spridzināšanas ietaišu izstrādājumu jomā un sprāgstvielu un spridzināšanas ietaišu tehnoloģijas novērtēšanā, kā arī zināšanām par piemērojamajām šo noteikumu prasībām. Revīzija ietver novērtēšanas apmeklējumu ražotāja telpās. Revīzijas grupa izskata šo noteikumu 63.5.apakšpunktā minēto tehnisko dokumentāciju, lai pārliecinātos par ražotāja spēju noteikt attiecīgās šo noteikumu prasības un veikt nepieciešamās pārbaudes ar nolūku nodrošināt sprāgstvielas un spridzināšanas ietaises atbilstību būtiskajām drošuma prasībām.
8. Paziņotā institūcija par novērtējuma lēmumu informē ražotāju, norādot revīzijas secinājumus un novērtējuma lēmuma pamatojumu.
9. Ražotājs apņemas veikt visus pasākumus, kas izriet no šajā nodaļā minētās kvalitātes sistēmas, kā arī nodrošināt tās atbilstošu un efektīvu darbu.
10. Ražotājs pastāvīgi informē paziņoto institūciju, kas apstiprinājusi kvalitātes nodrošināšanas sistēmu, par visām paredzētajām izmaiņām kvalitātes nodrošināšanas sistēmā.
11. Paziņotā institūcija novērtē visas ierosinātās izmaiņas un nolemj, vai grozītā kvalitātes nodrošināšanas sistēma atbilst šo noteikumu 64. un 65.punktā minētajām prasībām, vai ir nepieciešams jauns novērtējums. Paziņotā institūcija informē ražotāju par lēmumu, norādot pārbaudes secinājumus un novērtējuma lēmuma pamatojumu.
12. Sprāgstvielu un spridzināšanas ietaišu kvalitātes nodrošināšanas sistēmas uzraudzību nodrošina paziņotā institūcija. Uzraudzības mērķis ir gūt pārliecību, ka ražotājs pastāvīgi un atbilstoši pilda pienākumus, kas saistīti ar apstiprināto sprāgstvielu un spridzināšanas ietaišu kvalitātes nodrošināšanas sistēmu.
13. Ražotājs nodrošina paziņotās institūcijas pārstāvjiem pieeju ražošanas, pārbaužu, testēšanas un noliktavu telpām, kā arī sniedz visu nepieciešamo informāciju, tai skaitā kvalitātes nodrošināšanas sistēmas dokumentāciju un kvalitātes dokumentāciju (piemēram, pārbaudes ziņojumus un testēšanas datus, kalibrēšanas datus, ziņojumus par attiecīgā personāla kvalifikāciju).
14. Paziņotā institūcija periodiski, bet ne retāk kā reizi gadā veic revīzijas, lai pārliecinātos, ka ražotājs uztur un piemēro kvalitātes nodrošināšanas sistēmu, un iesniedz ražotājam revīzijas ziņojumu.
15. Paziņotās institūcijas pārstāvji ir tiesīgi bez brīdinājuma ierasties pie ražotāja un veikt paraugus testus vai nodrošināt to veikšanu, lai pārliecinātos, ka kvalitātes nodrošināšanas sistēma darbojas pareizi. Paziņotā institūcija iesniedz ražotājam apmeklējuma ziņojumu un, ja ir veikti testi, tad arī testēšanas ziņojumu.
16. Ražotājs ne mazāk kā 10 gadus pēc sprāgstvielas un spridzināšanas ietaises laišanas tirgū, glabā pieejamu kontrolējošajām institūcijām šo noteikumu 63. un 70.punktā minēto informāciju un dokumentāciju, kā arī paziņotās institūcijas lēmumus un ziņojumus, kas minēti šo noteikumu 71., 74. un 75.punktā.
17. Paziņotā institūcija informē Ekonomikas ministriju par visiem izsniegtajiem vai atsauktajiem kvalitātes nodrošināšanas sistēmas apstiprinājumiem un periodiski vai pēc pieprasījuma dara pieejamu Ekonomikas ministrijai tādu kvalitātes nodrošināšanas sistēmu apstiprinājumu sarakstu, kuri ir noraidīti, kuru darbība ir apturēta vai citādi ierobežota.
18. Katra paziņotā institūcija informē pārējās paziņotās institūcijas par tiem kvalitātes nodrošināšanas sistēmas apstiprinājumiem, kurus tā ir atteikusi, apturējusi, anulējusi vai citādi ierobežojusi, un pēc pieprasījuma arī par tiem kvalitātes nodrošināšanas sistēmas apstiprinājumiem, kurus tā ir izdevusi.
19. Ražotāja pilnvarotais pārstāvis var iesniegt šo noteikumu 63. punktā minēto pieteikumu un pildīt ražotāja pienākumus, kas minēti šo noteikumu 9.3.apakšpunktā, kā arī šo noteikumu 70. un 76. punktā, ražotāja uzdevumā un atbildībā, ja tie ir norādīti pilnvarā.

**4.5. Atbilstība tipam, pamatojoties uz produkta verificēšanu**

**(F modulis)**

1. Atbilstība tipam, pamatojoties uz produkta verificēšanu, ir atbilstības novērtēšanas procedūras daļa, ar kuru ražotājs izpilda šo noteikumu 4.5.apakšnodaļā paredzētos pienākumus, kā arī veic visus vajadzīgos pasākumus, lai ražošanas process un tā uzraudzība nodrošinātu saražoto sprāgstvielu un spridzināšanas ietaišu atbilstību ES tipa pārbaudes sertifikātā aprakstītajam apstiprinātajam tipam un būtiskajām drošuma prasībām.
2. Ražotāja izraudzīta paziņotā institūcija veic attiecīgas pārbaudes un testus, lai pārbaudītu sprāgstvielu un spridzināšanas ietaišu atbilstību ES tipa pārbaudes sertifikātā aprakstītajam apstiprinātajam tipam un attiecīgajām būtiskajām drošuma prasībām.
3. Pārbaudes un testus, lai pārbaudītu sprāgstvielu un spridzināšanas ietaišu atbilstību attiecīgajām prasībām, pēc ražotāja izvēles veic, pārbaudot un testējot katru produktu atbilstoši šo noteikumu 83.punktā noteiktajam, vai arī pārbaudot un testējot sprāgstvielas un spridzināšanas ietaises uz statistikas pamata atbilstoši šo noteikumu 85.-88.punktā noteiktajam.
4. Paziņotā institūcija atsevišķi pārbauda visas sprāgstvielas un spridzināšanas ietaises un veic attiecīgos testus, kas norādīti attiecīgajos piemērojamajos standartos, kā arī līdzvērtīgus testus (ja tādi ir nepieciešami), kas izklāstīti citās attiecīgās tehniskajās specifikācijās, lai pārbaudītu atbilstību ES tipa pārbaudes sertifikātā aprakstītajam tipam un būtiskajām drošuma prasībām. Ja nav šāda piemērojamā standarta, attiecīgā paziņotā institūcija lemj par to, kādi testi jāveic.
5. Paziņotā institūcija, pamatojoties uz veiktajām pārbaudēm un testiem, izsniedz atbilstības sertifikātu un uzliek savu identifikācijas numuru katrai apstiprinātajai sprāgstvielai un spridzināšanas ietaisei vai kontrolē tā uzlikšanu uz savu atbildību.
6. Ražotājs veic visus vajadzīgos pasākumus, lai ražošanas procesā un tā uzraudzībā nodrošinātu katras saražotās partijas vienveidīgumu, un iesniedz sprāgstvielas un spridzināšanas ietaises verificēšanai vienveidīgu partiju veidā.
7. Paziņotā institūcija no katras partijas izlases kārtībā ņem paraugu. Visas paraugā iekļautās sprāgstvielas un spridzināšanas ietaises pārbauda katru atsevišķi un veic attiecīgos testus, kas izklāstīti attiecīgajos piemērojamajos standartos, kā arī līdzvērtīgus testus (ja tādi ir nepieciešami), kas noteikti citās tehniskajās specifikācijās, lai pārliecinātos par to atbilstību ES tipa pārbaudes sertifikātā aprakstītajam apstiprinātajam tipam un būtiskajām drošuma prasībām. Ja nav šāda piemērojamā standarta, attiecīgā paziņotā institūcija lemj par to, kādi testi jāveic.
8. Ja partija tiek uzskatīta par atbilstošu ES tipa pārbaudes sertifikātā aprakstītajam apstiprinātajam tipam un būtiskajām drošuma prasībām, tad visas šīs partijas sprāgstvielas un spridzināšanas ietaises uzskata par atbilstošām ES tipa pārbaudes sertifikātā aprakstītajam apstiprinātajam tipam un būtiskajām drošuma prasībām, izņemot tās izlases sprāgstvielu un spridzināšanas ietaišu paraugus, kas testēšanas laikā atzīti par neatbilstošiem ES tipa pārbaudes sertifikātā aprakstītajam apstiprinātajam tipam vai būtiskajām drošuma prasībām.
9. Paziņotā institūcija, pamatojoties uz veiktajām pārbaudēm un testiem, izdod atbilstības sertifikātu un katrai apstiprinātajai sprāgstvielai un spridzināšanas ietaisei uzliek savu identifikācijas numuru vai kontrolē tā uzlikšanu.
10. Ražotājs ne mazāk kā 10 gadus pēc sprāgstvielas un spridzināšanas ietaises laišanas tirgū glabā pieejamus kontrolējošajām institūcijām atbilstības sertifikātus pārbaudēm.
11. Ja partiju tiek uzskatīta par neatbilstošu ES tipa pārbaudes sertifikātā aprakstītajam apstiprinātajam tipam vai būtiskajām drošuma prasībām, paziņotā institūcija vai kontrolējošā institūcija veic attiecīgus pasākumus, lai nepieļautu attiecīgās partijas laišanu tirgū. Ja paziņotā institūcija uzskata, ka daudzkārt tiek konstatētas neatbilstošas partijas, tā ir tiesīga apturēt statistisko verificēšanu un veikt attiecīgus pasākumus.
12. Ražotāja pilnvarotais pārstāvis var pildīt ražotāja pienākumus, kas minēti šo noteikumu 9.3.apakšpunktā, kā arī šo noteikumu 81., 82. un 89. punktā, ražotāja uzdevumā un atbildībā, ja tie ir norādīti pilnvarā.

**4.6. Atbilstība, pamatojoties uz vienības verificēšanu**

**(G modulis)**

1. Atbilstība, pamatojoties uz vienības verificēšanu, ir atbilstības novērtēšanas procedūra, ar ko ražotājs izpilda šo noteikumu 93. un 94.punktā paredzētos pienākumus, kā arī nodrošina, ka attiecīgās sprāgstvielas un spridzināšanas ietaises atbilst būtiskajām drošuma prasībām.
2. Ražotājs izstrādā tehnisko dokumentāciju un dara to pieejamu šo noteikumu 95. punktā minētajai paziņotajai institūcijai. Tehniskajā dokumentācijā ietver apdraudējumu analīzi un novērtējumu, norāda piemērojamās prasības, kā arī sprāgstvielas un spridzināšanas ietaises atbilstības novērtēšanai nepieciešamos datus par sprāgstvielas un spridzināšanas ietaises konstrukciju, ražošanu un tā darbību. Tehniskajā dokumentācijā iekļauj vismaz šādu informāciju:
   1. vispārīgs sprāgstvielas un spridzināšanas ietaises apraksts;
   2. apraksti un skaidrojumi, kas vajadzīgi minēto rasējumu un shēmu, kā arī sprāgstvielas un spridzināšanas ietaises darbības izpratnei;
   3. to pilnībā vai daļēji izmantoto piemērojamo standartu saraksts un, ja piemērojamie standarti nav izmantoti, to risinājumu apraksti, kas pieņemti, lai sprāgstviela un spridzināšanas ietaise atbilstu būtiskajām drošuma prasībām, tostarp citu attiecīgo piemēroto tehnisko specifikāciju saraksts. Ja piemērojamie standarti ir izmantoti daļēji, tehniskajā dokumentācijā norāda izmantotās standartu daļas;
   4. veikto projekta aprēķinu, veikto pārbaužu un citi rezultāti;
   5. testēšanas ziņojumi.
3. Ražotājs veic visus vajadzīgos pasākumus, lai ražošanas process un tā uzraudzība nodrošinātu ražotās sprāgstvielas un spridzināšanas ietaises atbilstību būtiskajām drošuma prasībām.
4. Ražotāja izraudzīta paziņotā institūcija veic attiecīgas pārbaudes un testus, kas izklāstīti attiecīgajos piemērojamajos standartos, kā arī līdzvērtīgus testus (ja tādi ir nepieciešami), kas noteikti citās tehniskajās specifikācijās, lai pārliecinātos par sprāgstvielas un spridzināšanas ietaises atbilstību būtiskajām drošuma prasībām. Ja nav šāda piemērojamā standarta, attiecīgā paziņotā institūcija lemj par to, kādi testi jāveic.
5. Paziņotā institūcija, pamatojoties uz veiktajām pārbaudēm un testiem, izsniedz atbilstības sertifikātu un uzliek savu identifikācijas numuru apstiprinātajai sprāgstvielai un spridzināšanas ietaisei vai kontrolē tā uzlikšanu.
6. Ražotāja pienākumus, kas minēti šo noteikumu 9.3. un 9.4.apakšpunktā, viņa uzdevumā un atbildībā var pildīt pilnvarotais pārstāvis ar noteikumu, ka tie ir norādīti pilnvarā.

**5. Pamatprasības paziņotajām institūcijām**

1. Paziņotā institūcija atbilst šādām prasībām:
   1. tā ir Latvijas Republikā reģistrēta juridiskā persona;
   2. tā darbojas kā trešā persona:
      1. kas ir neatkarīga no komersanta (to apvienības), kura sprāgstvielas vai spridzināšanas ietaises atbilstību tā novērtē, un
      2. kuras darbība nav bijusi saistīta ar sprāgstvielu vai spridzināšanas ietaisi, kurai tā veic atbilstības novērtēšanu;
   3. institūcija, tās vadība un darbinieki, kas ir atbildīgi par atbilstības novērtēšanu, nav novērtējamās sprāgstvielas vai spridzināšanas ietaises izstrādātāji, ražotāji, piegādātāji, uzstādītāji, pircēji, īpašnieki, lietotāji vai uzturētāji, kā arī nav to pārstāvji. Tas neliedz izmantot novērtēto sprāgstvielu un spridzināšanas ietaisi paziņotās institūcijas darbībai vai izmantot sprāgstvielu vai spridzināšanas ietaisi personiskiem mērķiem;
   4. institūcija, tās vadība un darbinieki, kas ir atbildīgi par atbilstības novērtēšanu, nav tieši saistīti ar vērtējamās sprāgstvielas vai spridzināšanas ietaises izstrādi, ražošanu vai konstruēšanu, tirdzniecību, uzstādīšanu, lietošanu vai uzturēšanu, kā arī nepārstāv šajās darbībās iesaistītās personas;
   5. institūcija, tās vadība un darbinieki, kas ir atbildīgi par atbilstības novērtēšanu, neiesaistās darbībās (īpaši, konsultēšana), kas var būt pretrunā viņu lēmuma neatkarībai vai taisnīgumam attiecībā uz tām novērtēšanas darbībām, kuras viņiem ir paziņotas;
   6. institūcija nodrošina, ka šo noteikumu 100.punktā minētā uzdevumu veicēja vai filiāle neietekmē atbilstības novērtēšanas konfidencialitāti, objektivitāti vai taisnīgumu;
   7. institūcija un to darbinieki atbilstības novērtēšanu veic profesionāli, godprātīgi, darbinieki ir tehniski kompetenti. Attiecīgais personāls ir brīvs no jebkādas ietekmes (īpaši finansiālas), kas varētu ietekmēt viņu lēmumu vai atbilstības novērtēšanas rezultātus, īpaši no to personu vai personu grupu puses, kuras ir ieinteresētas atbilstības novērtēšanas rezultātā;
   8. institūcija ir spējīga veikt visus atbilstības novērtēšanas uzdevumus, kuri tai noteikti šo noteikumu 4.nodaļā un attiecībā uz kuriem tā ir paziņota, neatkarīgi no tā, vai šos uzdevumus veic pati paziņotā institūcija, vai tie tiek veikti tās vārdā un uz tās atbildību.
   9. institūcijai atbilstoši veicamajām atbilstības novērtēšanas procedūrām un novērtējamās sprāgstvielas un spridzināšanas ietaises veidiem un kategorijām, attiecībā uz kurām tā ir paziņota, ir:
      1. nepieciešamie darbinieki ar tehniskām zināšanām un atbilstošu pieredzi, lai veiktu atbilstības novērtēšanu;
      2. nepieciešamie to procedūru apraksti, saskaņā ar kurām veic atbilstības novērtēšanu, nodrošinot to pārredzamību un spēju šīs procedūras atkārtot. Institūcijai ir izstrādāta atbilstoša politika un procedūras, ar ko uzdevumi, ko tā veic kā paziņotā struktūra, ir nodalīti no pārējās darbības;
      3. nepieciešamas darbību veikšanas procedūras, kurās ņem vērā komersanta lielumu, nozari, kurā tas darbojas, tā struktūru, attiecīgās tehnoloģijas sarežģītības pakāpi un masveida vai sērijveida ražošanas procesa īpatnības;
   10. institūcijai ir nepieciešamie līdzekļi, lai pienācīgi veiktu tehniskos un administratīvos uzdevumus saistībā ar atbilstības novērtēšanu, un tai ir piekļuve visam nepieciešamajam aprīkojumam un iekārtām;
   11. institūcijas darbiniekiem, kas atbildīgi par atbilstības novērtēšanu, ir:
       1. veikta atbilstoša tehniskā un profesionālā apmācība par visām attiecīgajām atbilstības novērtēšanas darbībām;
       2. zināšanas par prasībām attiecībā uz veicamo novērtēšanu un atbilstošas pilnvaras to veikt;
       3. zināšanas un izpratne par būtiskajām drošuma prasībām, kā arī attiecīgajiem piemērojamajiem standartiem un tiesību aktu prasībām, kas attiecas uz sprāgstvielām un spridzināšanas ietaisēm;
       4. spēja sagatavot sertifikātus, dokumentāciju un ziņojumus, kas pierāda, ka novērtēšana ir veikta;
   12. ir nodrošināta institūcijas, tās vadības un darbinieku, kas ir atbildīgi par atbilstības novērtēšanu, objektivitāte;
   13. atalgojums, ko saņem institūcijas vadība un darbinieki, kas ir atbildīgi par atbilstības novērtēšanu, nav atkarīgs no veikto novērtējumu skaita vai to rezultātiem;
   14. ir apdrošināta institūcijas civiltiesiskā atbildība attiecībā uz atbilstības novērtēšanas darbībām, ko tā veic;
   15. institūcijas darbinieki ievēro profesionālo konfidencialitāti attiecībā uz visu informāciju, kas iegūta, veicot atbilstības novērtēšanu, izņemot informāciju, ko sniedz attiecīgajām valsts institūcijām;
   16. paziņotā institūcija nodrošina, ka darbinieki, kas ir atbildīgi par atbilstības novērtēšanu, ir informēti par attiecīgajām standartizācijas darbībām un paziņoto institūciju koordinācijas grupas darbībām. Institūcija var piedalīties vai nodrošināt deleģētā pārstāvja piedalīšanos minētās darba grupas darbā. Darba grupas lēmumus un sagatavotos dokumentus institūcija izmanto kā pamatnostādnes vērtēšanas metodoloģijā.
2. Ja institūcija apliecina savu atbilstību kritērijiem, kas noteikti attiecīgajos piemērojamajos standartos vai to daļās, uz kuriem atsauces publicētas Eiropas Savienības Oficiālajā Vēstnesī, to uzskata par atbilstošu šo noteikumu 98.punkta prasībām, ciktāl attiecināmie piemērojamie standarti attiecas uz šīm prasībām.
3. Ja paziņotā institūcija slēdz uzņēmuma līgumu par konkrētu uzdevumu veikšanu saistībā ar atbilstības novērtēšanu vai izmanto filiāli, tā pārliecinās, ka attiecīgā uzdevuma veicējs vai filiāle atbilst šo noteikumu 98.punkta prasībām, un attiecīgi informē Ekonomikas ministriju.
4. Paziņotā institūcija uzņemas pilnu atbildību par šo noteikumu 100.punktā minētā uzdevumu veicēja vai filiāles darbību neatkarīgi no tā, kur tie veic komercdarbību.
5. Paziņotā institūcija drīkst par atsevišķu atbilstības novērtēšanas darbību veikšanu slēgt uzņēmuma līgumu vai deleģēt tos veikt filiālei tikai tādā gadījumā, ja pieteikuma iesniedzējs tam piekrīt.
6. Paziņotā institūcija saglabā dokumentus par šo noteikumu [100.punktā](http://likumi.lv/ta/id/226980-rotallietu-drosuma-noteikumi#p40) minētā uzdevuma veicēja vai filiāles kvalifikācijas novērtējumu un to veikto darbu atbilstoši šo noteikumu 4.nodaļai. Dokumenti ir pieejami Ekonomikas ministrijai.
7. Paziņotā institūcija veic sprāgstvielu un spridzināšanas ietaišu atbilstības novērtēšanu saskaņā ar šo noteikumu 19.punktā paredzētajām atbilstības novērtēšanas procedūrām.
8. Atbilstības novērtēšanu veic samērīgi, neradot lieku slogu komersantiem, ņemot vērā uzņēmuma lielumu, nozari, kurā tas darbojas, struktūru, attiecīgās tehnoloģijas sarežģītības pakāpi un to, vai ražošanas process ir masveida vai sērijveida, vienlaicīgi, ievērojot tādu stingrību un aizsardzības līmeni, kāds vajadzīgs, lai sprāgstviela un spridzināšanas ietaise atbilstu šo noteikumu prasībām.
9. Ja paziņotā institūcija konstatē, ka ražotājs nav nodrošinājis sprāgstvielas vai spridzināšanas ietaises atbilstību būtiskajām drošuma prasībām, tā neizsniedz atbilstības sertifikātu un pieprasa, lai ražotājs veiktu attiecīgus koriģējošos pasākumus.
10. Ja, uzraugot atbilstību pēc sertifikāta izsniegšanas, paziņotā institūcija konstatē, ka kāda sprāgstviela vai spridzināšanas ietaise vairs neatbilst būtiskajām drošuma prasībām, tā pieprasa, lai ražotājs veiktu attiecīgus koriģējošos pasākumus, un vajadzības gadījumā aptur vai anulē sertifikātu. Ja koriģējošie pasākumi netiek veikti vai nedod vēlamo rezultātu, paziņotā institūcija attiecīgi ierobežo, aptur vai anulē sertifikātu.
11. Paziņotā institūcija informē Ekonomikas ministriju par:
    1. sertifikātu atteikšanu, ierobežošanu, apturēšanu vai anulēšanu;
    2. apstākļiem, kas ietekmē paziņojuma darbības jomu, vai paziņošanas nosacījumiem;
    3. informācijas pieprasījumiem par atbilstības novērtēšanas darbībām, ko tās saņēmušas no kontrolējošajām institūcijām;
    4. atbilstības novērtēšanas darbībām, kas veiktas paziņošanas darbības jomā, un pēc pieprasījuma par visām citām veiktajām darbībām, tostarp pārrobežu darbībām un apakšuzņēmēja līgumu slēgšanu.
12. Paziņotā institūcija informē pārejas paziņotās institūcijas, kas veic līdzīgas atbilstības novērtēšanas darbības tādām pašām sprāgstvielām un spridzināšanas ietaisēm, par jautājumiem saistībā ar negatīviem un, pēc pieprasījuma, pozitīviem atbilstības novērtēšanas rezultātiem.

**6. Sprāgstvielas** **un spridzināšanas ietaises ES atbilstības deklarācija un**

**marķējums**

1. ES atbilstības deklarācija ir noteiktā veidā strukturēts dokuments, kas sagatavots atbilstoši šo noteikumu 2.pielikumā norādītajam paraugam, ar kuru ražotājs apliecina, ka ir pierādīta atbilstība būtiskajām drošuma prasībām, un uzņemas atbildību par sprāgstvielas un spridzināšanas ietaises atbilstību šo noteikumu prasībām. ES atbilstības deklarācijā ir vismaz šo noteikumu 2.pielikumā minētā informācija, ko ražotājs pastāvīgi atjauno.
2. ES atbilstības deklarāciju sagatavo un CE atbilstības marķējumu uzliek, ja ar šo noteikumu 19.punktā minētajām atbilstības novērtēšanas procedūrām ir pierādīts, ka sprāgstviela un spridzināšanas ietaise atbilst šo noteikumu prasībām.
3. ES atbilstības deklarāciju sagatavo vai pievieno to tulkojumu valsts valodā, ja sprāgstviela un spridzināšanas ietaise tiek laista vai piedāvāta Latvijas tirgū.
4. Ja uz sprāgstvielu un spridzināšanas ietaisi attiecas vairāk nekā viens tiesību akts, kas nosaka pienākumu sagatavot ES atbilstības deklarāciju, tiek sagatavota vienota ES atbilstības deklarācija attiecībā uz visiem piemērojamajiem tiesību aktiem, kas nosaka saskaņotus preču tirdzniecības nosacījumus. Minētajā deklarācijā norāda attiecīgos tiesību aktus, tostarp arī atsauces uz to publikācijām.
5. Uz CE atbilstības marķējumu attiecas vispārīgie principi, kas noteikti Eiropas Parlamenta un Padomes 2008.gada 9.jūlija Regulas (EK) Nr. 765/2008, ar ko nosaka akreditācijas un tirgus uzraudzības prasības attiecībā uz produktu tirdzniecību un atceļ Regulu (EEK) Nr. 339/93 (turpmāk – Regula Nr.765/2008), 30.pantā.
6. CE atbilstības marķējumu norāda uz sprāgstvielas un spridzināšanas ietaises, bet ja tas nav iespējams vai attaisnojams sprāgstvielas un spridzināšanas ietaises īpatnību dēļ, to uzliek uz iepakojuma un pievienotajiem dokumentiem. CE atbilstības marķējumu uzliek labi saskatāmā, viegli salasāmā un neizdzēšamā veidā.
7. CE atbilstības marķējumu uzliek pirms sprāgstvielas un spridzināšanas ietaises laišanas tirgū. Aiz CE atbilstības marķējuma ir paziņotās institūcijas identifikācijas numurs, ja tā piedalās ražošanas kontroles posmā. Paziņotās institūcijas identifikācijas numuru uzliek pati paziņotā institūcija, vai pēc tās norādījuma to uzliek ražotājs vai viņa pilnvarotais pārstāvis.
8. Aiz CE atbilstības marķējuma un attiecīgajā gadījumā aiz paziņotās institūcijas identifikācijas numura var norādīt citu zīmi par īpašu apdraudējumu vai izmantošanu.
9. CE atbilstības marķējumu uzliek uz pievienotajiem dokumentiem tām sprāgstvielām un spridzināšanas ietaisēm, kas ražotas pašu izmantošanai, sprāgstvielām un spridzināšanas ietaisēm, kuras pārvadā un piegādā neiepakotas, vai sprāgstvielu un spridzināšanas ietaišu mobilajās ražošanas iekārtās ielādēšanai tieši urbumā spridzināšanas darbiem, vai sprāgstvielām un spridzināšanas ietaisēm, ko saražo tieši spridzināšanas darbu objektā un kuras ielādē nekavējoties pēc saražošanas.

**7. Sprāgstvielu** **un spridzināšanas ietaišu identificēšana un izsekojamība**

1. Komersanti ievēro vienotu sprāgstvielu un spridzināšanas ietaišu unikālas identificēšanas un izsekojamības sistēmu, kurā tiek ņemti vērā sprāgstvielas un spridzināšanas ietaises izmēri, forma vai konstrukcija, izņemot gadījumus, kad tas nav nepieciešams sprāgstvielas un spridzināšanas ietaises zemā bīstamības līmeņa dēļ, kas noteikts, pamatojoties uz to raksturlielumiem un tādiem faktoriem kā sprāgstvielas un spridzināšanas ietaises zema detonēšanas spēja, lietojumi un neliels drošības risks, ko rada sprāgstvielas un spridzināšanas ietaises nepareizas lietošanas iespējamās sekas.
2. Sprāgstvielu un spridzināšanas ietaišu unikālas identificēšanas un izsekojamības sistēma neattiecas uz sprāgstvielām un spridzināšanas ietaisēm, ko transportē un piegādā neiepakotas vai autocisternās, no kurām tās iesūknē tieši urbumā spridzināšanas darbiem, vai sprāgstvielām un spridzināšanas ietaisēm, ko saražo tieši spridzināšanas darbu objektā un kuras ielādē nekavējoties pēc saražošanas.
3. Sprāgstvielu un spridzināšanas ietaišu unikālas identificēšanas un izsekojamības sistēma paredz datu vākšanu un glabāšanu, attiecīgos gadījumos arī ar elektroniskiem līdzekļiem, kas nodrošina sprāgstvielas un spridzināšanas ietaises unikālu identifikāciju un izsekojamību, kā arī unikālas identifikācijas piestiprināšanu uz sprāgstvielas un spridzināšanas ietaises vai tā iepakojuma, nodrošinot piekļuves iespējas šiem datiem. Šie dati saistīti ar attiecīgās sprāgstvielas un spridzināšanas ietaises unikālo identifikāciju, ieskaitot atrašanās vietu laikā, kad tā ir komersantu valdījumā, un šo komersantu identitāti.
4. Dati, kas minēti šo noteikumu 121.punktā, ir regulāri jātestē un jāaizsargā pret nejaušu vai ļaunprātīgu bojāšanu vai iznīcināšanu. Šādi dati jāglabā 10 gadus pēc reģistrētā darījuma veikšanas, vai gadījumos, kad sprāgstvielas un spridzināšanas ietaises izlietotas vai iznīcinātas, 10 gadus pēc to izlietošanas vai iznīcināšanas arī tad, ja attiecīgais komersants izbeidzis darbību. Pēc kontrolējošās institūcijas pieprasījuma tiem tūlīt jābūt pieejamiem.

**8. Tirgus uzraudzība**

1. Sprāgstvielu un spridzināšanas ietaišu tirgus uzraudzību veic Civilām vajadzībām paredzētu sprāgstvielu aprites likuma 29.pantā norādītās kontrolējošās institūcijas atbilstoši savai kompetencei.
2. Veicot sprāgstvielu un spridzināšanas ietaišu tirgus uzraudzību, kontrolējošā institūcija ir tiesīga:
   1. kontrolēt un uzraudzīt sprāgstvielu un spridzināšanas ietaišu atbilstību šo noteikumu prasībām, apmeklējot sprāgstvielu un spridzināšanas ietaišu tirdzniecības, uzglabāšanas un ražošanas vietas;
   2. pieprasīt un bez maksas saņemt informāciju no uzraugāmajām personām, kas nepieciešama uzraudzības veikšanai atbilstoši šajos noteikumos minētajām prasībām;
   3. pieprasīt un bez maksas saņemt sprāgstvielas un spridzināšanas ietaises paraugus, veikt kontrolpirkumus sprāgstvielas un spridzināšanas ietaises paraugu iegādei un organizēt sprāgstvielas un spridzināšanas ietaises laboratorisku vai cita veida ekspertīzi, lai noteiktu sprāgstvielas un spridzināšanas ietaises atbilstību šajos noteikumos noteiktajām prasībām, ja to paredz attiecīgās iestādes apstiprinātā gada uzraudzības un kontroles programma, ja ir aizdomas par sprāgstvielas un spridzināšanas ietaises neatbilstību šajos noteikumos noteiktajām prasībām vai, ja ir saņemta sūdzība.
3. Visus izdevumus, kas saistīti ar sprāgstvielas un spridzināšanas ietaises laboratorisku vai cita veida ekspertīzi, sedz kontrolējošā institūcija, bet ja konstatēts, ka sprāgstviela vai spridzināšanas ietaise neatbilst būtiskajām drošuma prasībām, visus izdevumus, kas saistīti ar sprāgstvielas vai spridzināšanas ietaises laboratorisku vai cita veida ekspertīzi, atlīdzina:
   1. sprāgstvielas un spridzināšanas ietaises ražotājs;
   2. importētājs – ja sprāgstvielas un spridzināšanas ietaises ražotājs nav reģistrēts Latvijā;
   3. izplatītājs, kurš pirmais ievedis Latvijas tirgū būtiskajām drošuma prasībām neatbilstošu sprāgstvielu vai spridzināšanas ietaisi – ja sprāgstvielas un spridzināšanas ietaises importētājs nav reģistrēts Latvijā.
4. Pēc galīgā lēmuma pieņemšanas par sprāgstvielas un spridzināšanas ietaises atbilstību prasībām vai konstatēšanas, ka sprāgstviela un spridzināšanas ietaise atbilst prasībām, paraugu atdod, ja tas ekspertīzes laikā nav iznīcināts vai izlietots.
5. Veicot sprāgstvielu un spridzināšanas ietaišu uzraudzību, kontrolējošā institūcija ievēro Eiropas Komisijas sniegto informāciju par sprāgstvielām un spridzināšanas ietaisēm, kuras netiek laistas tirgū, ir aizliegtas vai kuru laišana tirgū ir ierobežota.
6. Ja kontrolējošā institūcija konstatē, ka sprāgstvielai un spridzināšanas ietaisei nav sagatavota vai ir nepareizi sagatavota ES atbilstības deklarācija, nav pieejama vai ir nepilnīga tehniskā dokumentācija, sprāgstviela vai spridzināšanas ietaise marķēta ar CE atbilstības marķējumu, neievērojot šo noteikumu prasības, vai nav marķēta vispār, nav uzlikts vai nepareizi uzlikts paziņotās institūcijas numurs, vai komersants nav izpildījis prasības attiecībā uz sprāgstvielas un spridzināšanas ietaises identifikāciju, kā arī attiecībā uz citām administratīvajām prasībām, kas skar ražotāja un importētāja pienākumus, kontrolējošā institūcija attiecīgajam ražotājam, pilnvarotajam pārstāvim vai importētājam pieprasa noteiktajā termiņā, kas ir samērīgs ar attiecīgās neatbilstības radīto risku, novērst konstatēto neatbilstību.
7. Ja šo noteikumu 128.punktā minētā neatbilstība noteiktajā termiņā netiek novērsta, kontrolējošā institūcija ir tiesīga pieņemt lēmumu, aizliedzot sprāgstvielas un spridzināšanas ietaises laišanu un piedāvāšanu tirgū un uzdodot izņemt sprāgstvielas un spridzināšanas ietaises no tirgus vai tās atsaukt.
8. Ja kontrolējošā institūcija konstatē, ka sprāgstviela vai spridzināšanas ietaise neatbilst šajos noteikumos minētajām prasībām (izņemot šo noteikumu 128.punktu), tā, ņemot vērā sprāgstvielas vai spridzināšanas ietaises radīto risku, nodrošina, lai samērīgā laikā tiktu veiktas korektīvas darbības, panākot sprāgstvielas un spridzināšanas ietaises atbilstību noteiktajām prasībām, tās izņemšanu no tirgus vai atsaukšanu. Ja attiecīgais ražotājs, tā pilnvarotais pārstāvis, importētājs vai izplatītājs kontrolējošās institūcijas noteiktajā termiņā, kas ir samērīgs ar attiecīgās neatbilstības radīto risku, neveic atbilstošas korektīvās darbības brīvprātīgi, kontrolējošās institūcija ir tiesīga pieņemt lēmumu, aizliedzot sprāgstvielas un spridzināšanas ietaises laišanu un piedāvāšanu tirgū un uzdodot izņemt sprāgstvielas un spridzināšanas ietaises no tirgus vai tās atsaukt, vai arī, ja tas ir nepieciešams, iznīcināt piemērotos apstākļos.
9. Kontrolējošā institūcija ir tiesīga ierosināt attiecīgajam ražotājam, tā pilnvarotajam pārstāvim, importētājam vai izplatītājam veikt brīvprātīgas korektīvās darbības sprāgstvielas un spridzināšanas ietaises neatbilstības novēršanai.
10. Attiecīgā ražotāja, pilnvarotā pārstāvja, importētāja un izplatītāja pienākums ir veikt atbilstošas korektīvās darbības attiecībā uz sprāgstvielu un spridzināšanas ietaisi, ko tas laidis un piedāvājis tirgū.
11. Ja kontrolējošai institūcijai, ir pamatots iemesls uzskatīt, ka sprāgstviela vai spridzināšanas ietaise rada vai var radīt nopietnu risku cilvēku veselībai, drošībai vai citiem sabiedrības interešu aizsardzības aspektiem, tā veic novērtējumu saistībā ar attiecīgo sprāgstvielu un spridzināšanas ietaisi atbilstoši šajos noteikumos noteiktajām prasībām, aptverot visas noteiktās prasības.
12. Attiecīgais ražotājs, tā pilnvarotais pārstāvis, importētājs un izplatītājs, ja nepieciešams, sadarbojas ar kontrolējošo institūciju.
13. Ja, veicot šo noteikumu 133.punktā minēto sprāgstvielas vai spridzināšanas ietaises novērtējumu, kontrolējošā institūcija konstatē, ka sprāgstviela vai spridzināšanas ietaise neatbilst šajos noteikumos noteiktajām prasībām, tā, ņemot vērā sprāgstvielas vai spridzināšanas ietaises radīto risku un ievērojot Regulas Nr.765/2008 21.panta nosacījumus, pieprasa attiecīgajam ražotājam vai importētājam un izplatītājam veikt visas atbilstīgās koriģējošās darbības, kas nepieciešamas, lai panāktu sprāgstvielas un spridzināšanas ietaises atbilstību noteiktajām prasībām, vai, lai proporcionāli riskam, kas radīts vai var tikt radīts cilvēku veselībai, drošībai vai citiem sabiedrības interešu aizsardzības aspektiem, to izņemtu no tirgus vai atsauktu kontrolējošās institūcijas noteiktajā termiņā noteiktajā termiņā, kas ir samērīgs ar attiecīgās neatbilstības radīto risku.
14. Ja, veicot šo noteikumu 133.punktā minēto sprāgstvielas un spridzināšanas ietaises novērtējumu, attiecīgā kontrolējošā institūcija konstatē, ka, lai gan sprāgstviela un spridzināšanas ietaise atbilst šajos noteikumos noteiktajām prasībām, tas rada vai var radīt risku cilvēku veselībai, drošībai vai citiem sabiedrības interešu aizsardzības aspektiem, tā pieprasa attiecīgajam ražotājam vai importētājam un izplatītājam veikt visas atbilstīgās koriģējošās darbības, kas nepieciešamas, lai panāktu sprāgstvielas un spridzināšanas ietaises drošumu, vai atbilstoši konstatētajam riskam, to izņemtu no tirgus vai atsauktu kontrolējošās institūcijas noteiktajā termiņā, kas ir samērīgs ar konstatēto risku.
15. Ja attiecīgais ražotājs, tā pilnvarotais pārstāvis, importētājs vai izplatītājs kontrolējošās institūcijas noteiktajā termiņā neveic šo noteikumu 135. un 136.punktā minētās korektīvās darbības brīvprātīgi, vai tās nav pietiekošas, kontrolējošās institūcija ir tiesīga pieņemt lēmumu, aizliedzot sprāgstvielas un spridzināšanas ietaises laišanu un piedāvāšanu tirgū un uzdodot izņemt sprāgstvielas un spridzināšanas ietaises no tirgus vai tās atsaukt, vai arī, ja tas ir nepieciešams, iznīcināt piemērotos apstākļos.

**9.** **Sadarbība ar Eiropas Komisiju, Eiropas Savienības dalībvalstīm un Eiropas Ekonomikas zonas valstīm**

1. Ja kontrolējošajai institūcijai ir pamats uzskatīt, ka sprāgstviela vai spridzināšanas ietaise, kurai veikts šo noteikumu 133.punktā minētais novērtējums un konstatēts, ka tā neatbilst šajos noteikumos noteiktajām prasībām, tiek piedāvāta arī citā Eiropas Savienības dalībvalstī vai Eiropas Ekonomikas zonas valstī, tā informē Eiropas Komisiju, Eiropas Savienības dalībvalstis un Eiropas Ekonomikas zonas valstis par Latvijā veiktā novērtējuma rezultātiem un pasākumiem, kas veikti atbilstoši šo noteikumu 135. un 136.punktam.
2. Kontrolējošā institūcija nekavējoties informē Eiropas Komisiju, Eiropas Savienības dalībvalstis un Eiropas Ekonomikas zonas valstis par pasākumiem un attiecīgiem lēmumiem, kas attiecībā uz sprāgstvielām un spridzināšanas ietaisēm pieņemti saskaņā ar šo noteikumu 130. un 137.punktu, norādot visas pieejamās ziņas, tai skaitā:
   1. neatbilstošās sprāgstvielas un spridzināšanas ietaises identificēšanai nepieciešamos datus;
   2. ziņas par sprāgstvielas un spridzināšanas ietaises izcelsmi;
   3. neatbilstību būtību un to radīto risku;
   4. informāciju par Latvijā veiktajiem pasākumiem, kā arī attiecīgā ražotāja, pilnvarotā pārstāvja, importētāja vai izplatītāja sniegtos paskaidrojumus un argumentus;
   5. norādi par sprāgstvielas un spridzināšanas ietaises neatbilstību prasībām attiecībā uz cilvēku veselību vai drošību un par konstatētām nepilnībām šo noteikumu 4.punktā minētajos piemērojamos standartos.
3. Ja triju mēnešu laikā pēc šo noteikumu 139.punktā minētās informācijas saņemšanas neviena Eiropas Savienības dalībvalsts, Eiropas Ekonomikas zonas valsts vai Eiropas Komisija nav izteikusi iebildumus pret kontrolējošās institūcijas veikto pasākumu, to uzskata par pamatotu.
4. Ja kontrolējošā institūcija, saņemot paziņojumu no citas Eiropas Savienības dalībvalsts vai Eiropas Ekonomikas zonas valsts, konstatē, ka šo noteikumu prasībām neatbilstoša sprāgstviela vai spridzināšanas ietaise ir pieejama arī Latvijas tirgū, tā nekavējoties informē Eiropas Komisiju, Eiropas Savienības dalībvalstis un Eiropas Ekonomikas zonas valstis par veiktajiem pasākumiem un sniedz tās rīcībā esošo papildu informāciju saistībā ar attiecīgās sprāgstvielas un spridzināšanas ietaises neatbilstību. Ja kontrolējošajai iestādei ir iebildumi pret citas Eiropas Savienības dalībvalsts vai Eiropas Ekonomikas zonas valsts veiktajiem pasākumiem, tā informē Eiropas Komisiju, Eiropas Savienības dalībvalstis un Eiropas Ekonomikas zonas valstis par saviem iebildumiem.
5. Kontrolējošā institūcija informē Eiropas Komisiju, Eiropas Savienības dalībvalstis un Eiropas Ekonomikas zonas valstis par sprāgstvielām un spridzināšanas ietaisēm normatīvajos aktos noteiktajā kārtībā, kādā tirgus uzraudzības iestādes informē Patērētāju tiesību aizsardzības centru par veiktajiem pasākumiem, kas ierobežo vai liedz preču laišanu apgrozībā, un kādā Patērētāju tiesību aizsardzības centrs saņemto informāciju nosūta Eiropas Komisijai un rīkojas ar informāciju, kas saņemta no Eiropas Komisijas.

**10. Noslēguma jautājumi**

1. Atzīt par spēku zaudējušiem Ministru kabineta 2013.gada 3.janvāra noteikumus Nr.11 “Noteikumi par sprāgstvielu un spridzināšanas ietaišu drošības pamatprasībām, atbilstības novērtēšanas un marķēšanas kārtību un atbilstības novērtēšanas institūcijai izvirzāmajām prasībām” (Latvijas Vēstnesis, 2013, 12.nr.).

**Informatīva atsauce uz Eiropas Savienības direktīvām**

Noteikumos iekļautas tiesību normas, kas izriet no Eiropas Parlamenta un Padomes 2014. gada 26. februāra direktīvas 2014/28/ES par dalībvalstu tiesību aktu saskaņošanu attiecībā uz civilām vajadzībām paredzēto sprāgstvielu pieejamību tirgū un pārraudzību.

Ministru prezidents M.Kučinskis

Iekšlietu ministrs R.Kozlovskis

Iesniedzējs: Iekšlietu ministrs R.Kozlovskis

Vīza: valsts sekretāre I.Pētersone – Godmane

2016.04.11. 12:12

8286

A.Niščaks

67219179, aleksejs.niscaks@iem.gov.lv